Document ID: 32005R1663

KOMISIJAS REGULA (EK) Nr. 1663/2005
(2005. gada 11. oktobris),
ar kuru groza Regulu (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1), un jo īpaši tās 6. pantu,
tā kā:
(1)
Regulas (EK) Nr. 2201/96 5. pantā noteikti Kopienas un dalībvalstu pārstrādes sliekšņi, kā arī noteikumi, ko piemēro, aprēķinot atbalsta summu tad, ja konstatē, ka dalībvalsts, kurai par attiecīgo produktu ir minētās regulas III pielikumā noteikts pārstrādes slieksnis, pārsniegusi garantijas slieksni.
(2)
Komisijas Regulas (EK) Nr. 1535/2003 (2) 23. panta 1. punkta pirmajā daļā paredzēts, ka pārstrādāto izejvielu daudzumus atskaita no tās dalībvalsts pārstrādes sliekšņa, kurā ražotāju organizācijai ir juridiskā adrese.
(3)
Pēdējos tirdzniecības gados šā noteikuma ieviešana radīja novirzes atbalsta shēmas piemērošanā, jo īpaši attiecībā uz tomātiem. Saskaņā ar šo noteikumu produkciju, kuru ražojuši atsevišķi ražotāji, kas ir tādu ražotāju organizāciju biedri, kuru juridiskā adrese ir citā dalībvalstī, vai produkciju, kuru ražojušas tādas ražotāju organizācijas, kas pieder kādai ražotāju organizāciju apvienībai, kuras juridiskā adrese ir citā dalībvalstī, atskaita no tās dalībvalsts pārstrādes sliekšņa, kurā ražotāju organizācijai vai ražotāju organizāciju apvienībai ir juridiskā adrese. Pieredze rāda, ka daudzumi jāatskaita no tās dalībvalsts pārstrādes sliekšņa, kurā ražo izejvielu.
(4)
Tādēļ ir jāgroza Regula (EK) Nr. 1535/2003.
(5)
Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1535/2003 groza šādi:
1)
Lēmuma 23. panta 1. punkta pirmo daļu aizstāj ar šādu tekstu:
“Attiecībā uz tomātiem, persikiem un bumbieriem ražotāju organizācijas iesniedz atbalsta pieteikumus tās dalībvalsts kompetentajām iestādēm, kurā atrodas to juridiskā adrese, ja vien dalībvalstij ir attiecīgā produkta pārstrādes slieksnis, kā noteikts Regulas (EK) Nr. 2201/96 III pielikumā. Daudzumu, par kuru iesniedz atbalsta pieteikumu, atskaita no tās dalībvalsts sliekšņa, kurā ražo izejvielu.”
2)
Regulas 24. panta pirmās daļas b) punktu aizstāj ar šādu tekstu:
“b)
daudzums, uz kuru attiecas atbalsta pieteikums, proti, daudzums, kas iedalīts atbilstoši līgumam, un, ja vajadzīgs, atbilstoši atbalsta apjomam, ko piemēro dalībvalstī, kurā ražo izejvielu, nedrīkst pārsniegt daudzumu, kas pieņemts pārstrādei pēc tam, kad ir atskaitīts piemērotais samazinājuma apmērs;”.
3)
Regulas 27. panta 1. punktā pēc pirmās daļas iekļauj šādu daļu:
“Izmaksājamā atbalsta summa ir atbilstīga tai dalībvalstij, kurā ražo izejvielu.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006./2007. tirdzniecības gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 11. oktobrī

Labels: 17
5
6